**Rödåsel** er et lite tettsted i Umeå kommune som ligger like sør for vassdraget Rödåns utløp i Vindelälven. De nærmeste tettstedene er Tavelsjö (10 km), Vindeln (21 km), Vännäs (26 km) og Umeå (38 km). Innbyggertallet er omkring 100 personer. *Länsväg 363* passerer utenfor stedet. Rödåsel er en del av Rödåbygden som også omfatter småstedene Blomdal, Rödåliden, Rödånäs, Västra Överrödå, Älglund og Överrödå.

I Rödåsel finnes det skole (F-6), med ca. 35 elever, bensinstasjon, forsamlingslokale, antikkhandel, snekkerverksted, noen småbedrifter og flere gårdsbruk. Holmforsen i Vindelälven ved Rödåsel er populær av elvepadlere for sin «vals» ca. 10 meter ute i vannet ved broen mot Älglund. Det finnes også en lysløype som starter ved bensinstasjonen samt en ridebane. Badeplasser finnes ved Hundsjön (2 km sør for grenda) og i Sandvika (på elvens østside 1 km sør for broen).

Etymologi
---------

Navnet Rödåsel består av to deler: det eldre første leddet **Rödå-** kombinert med det andre leddet **-sel** som betegner et rolig strømmende vannparti mellom to fosser. "Rödå" kan komme av den rike forekomsten av rødoker som blant gir farge til vannet i det lokale vassdraget Rödåns. Flere steder i området har lignende navneformer: Rödåbäck, Rödåliden, Rödålund, Rödånäs og Överrödå.

Historie
--------

I eldre tider ble stedet kalt for Röödåå, Nederrödå og Ytterrödå..

Fram til begynnelsen av 1900-tallet var Ytterrödå først og fremst en utpreget skogs-og jordbruksbygd med en håndfull landbrukseiendommer. Foruten jordbruk spedde man på inntektene sine med blant annet skogsarbeid, tømmerfløting og kull- og tjærebrenning.

«Dalarna» i Rödåsel
I den nordligste delen av grenda pleide man i eldre tider å brenne tjære i såkalte tjärdalar og derfor ble denne delen av bygda kalt for Dalarna. I 1921 tilkom stedsnavnet Rödåsel når Ytterrödå fikk eget posthus i Dalarna, og tre år senere etablerte Jenny og Otto Lindberg sin butikk i samme område. Seks år senere, i 1927 åpnet samvirkelaget dagligvareforretning i «Dalarna», midt imot Otto Lindbergs butikk. Et bakeri med kafé fantes også i bygda på samme tid og et snekkerverksted ble bygd.

Rödåsels gamle skole og nåværende forsamlingslokale
Det ble bygd skolehus med leilighet for lærer i den nordlige delen av grenda i 1913. Skolen ble for trang og umoderne på 1950-tallet og skolen ble flyttet til et nybygg. Den nydannede *Rödåsels bygdegårdsförening* overtok den gamle skolebygningen og bygde den om til bygdegård.

Rödåsels nåværende skole
Den nåværende skolen midt i bygda ble innviet i 1956, og i 1971 ble den komplettert med en gymnastikksal.

Rödåsels bensinstasjon
I 1915 bygdes *Rödå Ångsåg* i den søndre delen av bygda, og i 1954 ble det åpnet en kombinert kiosk og bensinstasjon på samme sted, senere ble virksomheten utvidet med verksted og bussgarasje. Kiosken ble til *Rödå Närköp och bensin* i 1984. Fra 2012 er det en automatstasjon for bensin og diesel.

*Rödåsels snickerifabrik AB* ble grunnlagt i 1970, og produserte diverse trevareprodukter fram til 2005. Fem år senere åpnet *Rödå antik- och kuriosahandel* i samme lokaler.

Administrativ tilknytning
-------------------------

Rödåsel ligger i *Umeå socken* og inngikk etter kommunereformen i 1862 i *Umeå landskommun*. I 1965 ble landskommunen, og dermed også Rödåsel, innlemmet i Umeå by som ved kommunereformen i 1971 ble omdannet til Umeå kommune.

I kirkelig sammenheng har stedet tilhørt *Umeå landsförsamling* fram til oppsplittingen i 1963 og har etter det vært en del av *Tavelsjö församling*.

Befolkningsutvikling
--------------------

| Befolkningsutviklingen i Rödåsel 1990–2010 |
| --- |
| År |  |  | Folkemengde | Areal (ha) |
| 1990 |    | 142 | 27 |
| 1995 |    | 108 | 19 |
| 2000 |    | 106 | 19 |
| 2005 |    | 109 | 20 |
| 2010 |    | 96 | 20 |
|  |

Foreningsliv
------------

* Rödå blåbandsförening ble dannet i 1903 (navnet ble endret til Rödålidens blåbandsförening på 1930-tallet).
* Rödåbygdens Idrottsklubb ble dannet i 1934 (hadde blant annet et herrelag i fotball i divisjon 5 södra sesongen 2012).
* Rödå Frisksportklubb ble dannet i 1982.

Klima
-----

Rödåbygdens høyeste og laveste middeltemperatur, samt månedlig nedbør (basert på målinger fra SMHIs målestasjon nr 14912 i nabobygda Sunnansjönäs):

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Klimadata for Rödåbygden |
| --- |
| Måned | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Normal maks. temp. °C | -7 | -4 | -2 | 4 | 10 | 17 | 19 | 16 | 11 | 4 | -2 | -6 | 5,0 |
| Normal min. temp. °C | -14 | -10 | -7 | -3 | 4 | 9 | 10 | 8 | 4 | 0 | -6 | -12 | −1,4 |
| Nedbør (mm) | 40.6 | 31.8 | 35 | 30 | 38.6 | 46 | 68.7 | 73.1 | 65.8 | 58.5 | 57.2 | 46 |  |

|  |  |
| --- | --- |
|  Diagram | Alle verdier gjelder for perioden 1961−90.  • *Kilde:*  |
|  | 
 
 
41
 
-7
-14
 | 
 
 
32
 
-4
-10
 | 
 
 
35
 
-2
-7
 | 
 
 
30
 
4
-3
 | 
 
 
39
 
10
4
 | 
 
 
46
 
17
9
 | 
 
 
69
 
19
10
 | 
 
 
73
 
16
8
 | 
 
 
66
 
11
4
 | 
 
 
59
 
4
0
 | 
 
 
57
 
-2
-6
 | 
 
 
46
 
-6
-12
 |

 |

Referanser
----------

1. ↑  Lindgren, Maria. «Forsguiden - av forspaddlare för forspaddlare». Arkivert fra originalen 27. august 2011. Besøkt 10. mai 2014.
2. ↑  Umeå kommuns anläggningsregister
3. 1 2 3 4 5 6 7  Andersson, Elis m.fl. (1987). *Glimtar från Rödåbygdens historia*. Rödåsels bygdegårdsförening.
4. ↑  «Rödåsels bygdegårdsförening». Arkivert fra originalen 12. mai 2014. Besøkt 10. mai 2014.
5. ↑  Rödåbygdens webbplats Arkivert 18. august 2010 hos Wayback Machine.
6. ↑  Andersson, Per (1993). *Sveriges kommunindelning 1863–1993*. Mjölby: Draking. ISBN 91-87784-05-X.
7. ↑  «Förteckning (Sveriges församlingar genom tiderna)». Skatteverket. 1989. Besøkt 10. mai 2014.
8. ↑  «Statistiska centralbyrån - Statistikdatabasen: Miljö : Småorter; arealer, befolkning». Besøkt 3. juli 2013. [*død lenke*]
9. ↑  «Småorter 1990 - SCB» (PDF). Arkivert fra originalen (PDF) 24. september 2015. Besøkt 10. mai 2014.
10. ↑  «Rödå blåbandsförening». Arkivert fra originalen 12. mai 2014. Besøkt 10. mai 2014.
11. ↑  Rödåbygdens Idrottsklubb[*død lenke*]
12. ↑  Rödå Frisksportklubb Arkivert 12. mai 2014 hos Wayback Machine.
13. ↑  «SMHI - Dataserier med normalvärden för perioden 1961-1990». Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 6. juli 2013.

Eksterne lenker
---------------

* Rödåbygdens felles nettsted
* Rödåsel skola og barnomsorg